આમ પણ થોડા સમય પહેલાં જ ૧૫૦ દેશોની અર્થવ્યવસ્થા પર અભ્યાસ કરીને પ્રકાશિત થયેલા એક અહેવાલે લખેલું કે લોકોની આવકના દર વચ્ચેના અંતરના કારણે દેશની પ્રગતિમાં રૃકાવટો આવતી હોય છે. આંતરરાષ્ટ્રીય મુદ્રા કોષના વર્ષ-૨૦૧૬ના અહેવાલમાં પણ લખાયેલું કે છેલ્લાં કેટલાંક વર્ષો દરમિયાન ભારત અને ચીને વેગીલો વિકાસ કર્યો છે, પરંતુ તે દરમિયાન નાણાકીય અસમાનતા પણ વધી છે. એક અન્ય વિશ્વસનીય સંસ્થા ‘ક્રેડિટ સુઇસ’ના અહેવાલે પણ નોંધ્યંુ હતું કે ભારતમાં અમીર વધુ અમીર અને ગરીબ વધુ ગરીબ બની રહ્યા છે. આ અહેવાલ પ્રમાણે ભારતમાં ૯૫ ટકા લોકોની સંપત્તિ ૫,૩૦,૦૦૦ રૃપિયાથી ઓછી છે, જ્યારે ૬૨ લાખથી વધારે સંપત્તિ ધરાવતા લોકોની સંખ્યા કુલ વસતીના ફક્ત ૦.૩ ટકા છે.